Pensums

Respunda a las dumondas!

1.	Co sa numnan ils dus uffants?
_______________________________________________________

2.	Per tge s’interessan els fitg?
_______________________________________________________

3.	Tgi emprendan els ad enconuscher en in chastè en ruina?
______________________________________________________________________________________________________________

4.	Nua sa chatta Johanna tuttenina?
______________________________________________________________________________________________________________

5.	Tge vesa Johanna tut en cuschina?
____________________________________________________________________________________________________________________________________________________________________________________________________________________________

6.	Tge vestgì porta Johanna?
_______________________________________________________________________________________________________________________________________________________________________________________________________________________________________________________________________________
 
7.	Tge survegnan ils uffants da mangiar?
______________________________________________________________________________________________________________

8.	Tgi era sin via vers il chastè?
_______________________________________________________

9.	Danunder ha Johanna pudì guardar la preschentaziun dals musicants e cumediants?
_____________________________________________________________________________________________________________________________________________________________________

10.Tge preschentan ils cumediants e musicants?
__________________________________________________________________________________________________________________________________________________________________________________________________________________________________________________________________________________________________________________________________________

11.Tge preschenta il grond maister Maluban?
__________________________________________________________________________________________________________________________________________________________________________________________________________________________________________________________________________________________________________________________________________

Parts dal text mancan. Scriva ils numers al dretg lieu!

1	Las dunnas noblas eran sa plazzadas sin ils balcuns sur la curt. Ellas sblatschan ils mauns e cloman: Nus vulain vesair l’urs che sauta!”
L’um ch’aveva annunzià ils cumediants sbrajatta sia detta e lascha circular ils mauns. “Pazienza, fitg stimadas, fitg noblas damas, fitg preziads signurs, pazienza! Il meglier urs dressà dal mund è gia sin via. Nus al vegnin a   preschentar immediat. Entant avain nus l’onur da divertir la zunt nobla raspada cun da tuttas sorts spectaculs.”	

2	E Jonas? pensa Johanna. Quel sto era esser insanua en quest chastè. Tgi sa, sch’el ha pudì seser a maisa cun la glieud nobla?
Però tant Johanna en cuschina sco Jonas en la stanza da la fameglia survegnan la spaisa quotidiana da la glieud simpla: ina buglia dad ierdi u da panitscha.
La fantschella seniora guarda cun cumpassiun sin Johanna e tanscha vi ad ella anc ina cuppa cun schuppa da latg. “Vesas ora magra.”	

3	Cura ch’il magliafieu sa preschenta sa laschà Johanna distrair per in mumentin. Quel smaina in tizun ardent ed al chatscha alura en bucca. Curt pli tard tira el il tizun stizzà or da bucca e spida ora il fieu en ina lunga flomma. 
“Co fa el quai?”, scutina Johanna si per la fantschella sper ella. “Daco na sa brischa el betg?”.	

4	Quest spectacul leventa admiraziun e surpraisa, ma Maluban scurlatta il chau. Cun tschaira superbia guarda el sur ils aspectaturs ora e di: “Be ina pitschna prova da mes art.” El dat ina pitgada sin il mir dal foss ed il fieu sa stizza. 
Alura sa tschenta el sut il balcun e dumonda: tgenina da vus zunt noblas damas ma vul dar in cliniez che jau lasch svanir e puspè cumparair?”	

5	Il giaglinom splimà bittan las fantschellas sin ina lunga maisa. Là vegn quel prendì ora ed emplenì cun gnirom cundì. Il cuschinier metta alura las columbas, ils fasans e las pernischs en las padellas sur il fieu. Ellas braslentan sut ses egls attents e derasan in’odur deliziusa.	

6	Ma a la fantschella n’emporta quai pauc, co Johanna declera quest spectacul. Ad ella plascha el en mintga cas. 
Ussa envida Maluban la societad da sezs sa persvader che las columbas èn propi svanidas. 
“Nagina illusiun optica, nagina cugliunaria! Tgi vegn natiers?”
Il chastellan sa declera pront. El palpa cun il maun tranter ils fists da la chabgia e dat dal chau. “Pelvaira, vida.”	

7	Entant cumenzi a far stgir. La signuria ha finì il past ed è sa radunada en la curt.
Ils servients envidan tizuns francads en tegns da fier vi dals mirs. Las flommas fan fim che derasa ina tschajera en la curt.
Dal lontan resuna musica. Alura annunzia il chastellan: “I cumenza! Ils musicants arrivan!”	

8	Alura stat il chastellan sez en pe e cloma: “Noblas damas e preziads signurs, nus avain l’onur da beneventar tranter nus questa saira sco giast dal cont il grond maister Maluban. Sin giavisch suprem è el pront d’ans allegrar cun ses art.”
Intginas minutas è tut quiet. A Johanna pari che la societad è schizunt in pau consternada. Ils signurs chatschan ensemen lur chaus e las damas scutinan ina cun l’autra. 	

Cura ch’ella sa dasda sa chatta ella en ina stanza cun fantschellas che rin e baterlan. Las inas èn occupadas cun mundar ravas e paletschar fava alva. Las autras spliman giaglinas e columbas. 
La stanza è averta da trais varts. La quarta vart è colliada cun il mir exteriur dal chastè. Pitgas da lain portan in tetg pendent. Davant en il liber hai in bigl-cisterna. 
Las bleras padellas e chazzettas inditgan a Johanna ch’ella sa chatta en cuschina. Ina platta da cuschinar na datti betg, sulettamain ina fuaina averta. Sur quella penda tarmenta vaschella da cuschinar da fier, fermada cun chadainas vi da las travs dal tetg.

Nagin na para da prender notizia da Johanna, nagin na para da remartgar ch’ella porta in costum da bogn ... ma na! Ella porta in vestgì sco tut las autras fantschellas: blau grisch tessì da glin gross. Il tagl dal culiez e l’ur dal vestgì han ina bordura alva. Las mongias lungas èn stretgas e malcumadaivlas. Enturn vita ha ella lià in scussal e ses pes èn fitgads en chalzers auts fin a l’oss radund fatgs da fieuter gross. 
A chasa n’avess ella mai purtà tala vestgadira, ma dapi ch’ella è sa tschentada da l’autra vart dal flum la para oramai tut misterius e bizar. 
Johanna survegn fom. Ma ella chapescha spert ch’ella na survegn nagut da questas spaisas deliziusas. Servients curran vi e nà e portan tut en la sala da mangiar dal chastè. 

Atgnamain n’è Johanna betg magra, sulettamain fitg stancla dals eveniments dal di. Il pli gugent sa retirass ella en in chantun per far in cupid. Cura ch’ella auda dentant che cumediants e musicants sajan sin via, è ella immediat dal tuttafatg alerta. “Als dastgain nus guardar?”, dumonda ella. 
Las fantschellas stumplan ina l’autra rient. “Dastgar u betg dastgar”, declera ina. “Nus enconuschain ina stgala radunda che maina en in suler traversal. Là hai insaquantas cucheras vers la gronda curt.”
“Dastg jau era vegnir?”, supplitgescha Johanna e patratga a Jonas. Las fantschellas tschegnan ina sin l’autra riend e dattan dal chau. 

E Jonas?
Johanna era ida cun las fantschellas da la stgala radunda da crap siadora ed aveva chattà ina cuchera. Da quella po ella survesair l’entira curt.
Ussa arrivan ils musicants tras il portal cun flautas, gias, schumbers e sgarellas. Davos els sa fultschan uffants viaden. Els portan chapitschas da nar cun brunsinas, traversan la curt sin ils mauns faschond cupitgarolas.
In um cun chautschas-bulscha melnas, in tschop e chalzers a pichel passa amez la curt, smaina ses chapè cun la plima lunga ed annunzia tge che vegn tut preschentà: “bittacuntels e magliafieus ... magis e saltimbancs ...”
“Ed in urs!”, cloma in dals signurs tranteren.

El s’enclina ed in flautist entra cun ina muntanella che sa volva en rudè e tschivla latiers. 
Alura suondan chauns, vestgids sco fins signurs e damas da noblezza, che chaminan sin duas chommas. 
Ina pitschna equilibrista en in vestgì glischant e tailas da tuttas colurs fa passins e sigls sin la suga. Schimgias emprovan per il gaudi da tuts da strair la sautunza giu da la suga, enfin ch’ellas survegnan fridas e sbrigan sbragind. La matta siglia giu da la suga, fa in enclin e rimna las munaidas ch’ils aspectaturs l’han bittà. 
Il fim dals tizuns cuvra la curt cun ina tschajera adina pli spessa. Johanna vesa pli e pli pauc. – Jonas! Era el insumma là giu? Probablamain na dastgava era el betg sa participar a la festa.

La fantschella auza las spatlas. “Cumediants san far da quai. Quels traguttan era spadas senza sa tagliar. – Ma guarda, l’urs!”
L’urs brin e zotlus trotta viaden. Dus umens al accumpognan: il manader da l’urs ed il musicant. Cura ch’il musicant cumenza a sunar la gìa sa metta l’urs a ballinar e sa volver. Il musicant suna però adina la medema melodia e l’urs fa adina ils medems moviments. Ils aspectaturs survegnan spert avunda. Els bittan lur munaidas als cumediants e pretendan ina nova attracziun.
L’urs trotta cun ses manader or dal portal, il musicant rimna spert las munaidas e sautina davent sunond sia gìa.
L’um cun las chautschas-bulscha melnas sto ussa annunziar il proxim numer – ma el targlina. Da quai malsegir guarda el sin il chastellan e scutina cun quel. 

Alura cumpara Maluban. Cun pass plauns e pompus traversa el la curt. Sia figura auta è enzugliada en in mantè nair sgulatschant e sia fatscha è mez zuppada d’in chapè nair cun ur lad. 
Johanna sa spaventa da questa figura naira. Ad ella pari che la glisch dals tizuns saja vegnida pli sombra. Ella senta in ventin fraid che la fa ir snavurs dal dies giu ed ella strocla omadus mauns sin ses cor. 
Maluban fa ina curta reverenza. Alura va el enturn il foss amez la curt e pitga cun in fist sin il mir bass da quel. Enaquella flammegia ina pitga da fieu si da la profunditad. 

Las damas mettan ils chaus ensemen. Ina dad ellas fa la finala liber la chadaina enturn culiez e la bitta al magi. Igl era ina chadaina da perlas cun in penderliez da craps prezius. Maluban tegna la chadaina tranter il polesch ed il det mussader, passa cun quella enavant en il center e la bitta cun in spert moviment aut sur ses chau. La chadaina ballantscha in mumentin en l’aria e svanescha alura. 
Ils aspectaturs marmugnan gnervus. Maluban guarda enturn cun spretsch. 
“Pertge quest’agitaziun? Il signur chastellan duai far il bain e guardar en la giaglioffa dretga da ses tschop.” 
Tut ils egls sa drizzan sin il chastellan che tira perplex e scurlattond il chau il cliniez or da giaglioffa 
Maluban retschaiva l’applaus cun tschaira indifferenta e prepara gia il proxim numer.
El clacca cun la detta e dus gidanters portan en ina maisa. Sin quella hai ina chabgia cun tschintg columbas alvas. Maluban prenda ina clav ord satg, serra la chabgia e bitta la clav en il foss radund. Alura cuvra el la chabgia cun ina taila naira. 
Suenter insaquants smanis scungirants tira el davent la taila – la chabgia è vida.
“Crais ti che quel sa propi striunar?”, scutina Johanna a sia vischina. 
Quella dat dal chau. “Co duess quai esser pussaivel auter?”
“I pudess però esser in tric”, manegia Johanna.
La matta la guarda senza chapir. “In tric? Tge è quai? Ti tschantschas vaira curius.”
In tric, in tric! A cler, quai è in pled dal mund da Johanna. In pled ch’ins n’enconuscha pari betg qua.
“In engion, ina furbaria”, prova Johanna da declerar.

Maluban retschaiva l’applaus sco avant cun in curt enclin e metta la taila naira puspè sin la chabgia. Pir cura ch’il chastellan è turnà en ses plaz cumenza el cun sias furmlas da scungirament.
El scutina pleds sombers che nagin na chapescha, che fan però gronda impressiun a tuts. 
Cura ch’el tira finalmain davent la taila naira, rollan e sgulatschan las tschintg columbas puspè en la chabgia.
Las damas noblas sblatschan bufatg ils mauns cun lur ventagls ed ils signurs dattan dal chau cun admiraziun. 

Tge muntan quels pleds? Guardai en il Pledari Grond!

fantschella		________________________________________
travs			________________________________________
gnirom cundì		________________________________________
pernischs		________________________________________
prender notizia		________________________________________
glin			________________________________________
fieuter			________________________________________
ierdi			________________________________________
panitscha		________________________________________
stumplar			________________________________________
cuchera			________________________________________
cupitgarolas		________________________________________
chalzers a pichel	________________________________________
saltimbancs		________________________________________
sbrajattar la detta	________________________________________
tschivlar			________________________________________
equilibrist		________________________________________
distrair			________________________________________
zotlus			________________________________________
ballinar			________________________________________
suprem			________________________________________
somber			________________________________________
superbi			________________________________________
cliniez			________________________________________
giaglioffa			________________________________________
chabgia			________________________________________
scungirant		________________________________________
engion			________________________________________
ventagl			________________________________________